SET ปิดลบ 4 จุด มูลค่าซื้อขายเบาบาง 3.6 หมื่นลบ. นลท.รอความชัดเจนสงครามการค้าสหรัฐฯ-จีน
SET ปิดลบ 4 จุด มูลค่าซื้อขายเบาบาง 3.6 หมื่นลบ. นลท.รอความชัดเจนสงครามการค้าสหรัฐฯ-จีน โดยดัชนีปิดตลาดวันนี้ ที่ 1,636.49 จุด ลดลง 4.14 จุด หรือ 0.25% มูลค่าการซื้อขาย 3.66 หมื่นล้านบาท
29 พ.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ 1,636.49 จุด ลดลง 4.14 จุด หรือ 0.25% มูลค่าการซื้อขาย 3.66 หมื่นล้านบาท
10 หุ้นกดดัชนีวันนี้

ด้านนายธนเดช รังษีธนานนท์ ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ตลาดหุ้นไทยวันนี้แกว่งตัวไซด์เวย์ และมีมูลค่าการซื้อขายที่เบาบาง จากการที่นักลงทุนยังชะลอการเข้าลงทุนเพื่อรอความชัดเจนของปัจจัยสำคัญภายนอกทั้งการเจรจาการค้าระหว่างสหรัฐฯและจีน และในสัปดาห์หน้าจะมีการประชุมกลุ่มโอเปกที่มีผลต่อทิศทางราคาน้ำมันโลก
แม้วันนี้จะมีปัจจัยบวกจากสหรัฐฯหลังจากประธานธนาคารกลางสหรับฯ (เฟด) กล่าวสุนทรพจน์ที่เป็นเชิงบวกต่อตลาดหุ้น โดยส่งสัญญาณว่าการปรับขึ้นอัตราดอกเบี้ยของเฟดใกล้สิ้นสุดลงแล้ว ทำให้ดัชนีดาวโจนส์ขานรับและปรับตัวเพิ่มขึ้น ส่งผลมาถึงตลาดหุ้นในในภูมิภาคเอเชียปรับตัวขึ้นตาม และส่วนใหญ่ที่ปิดตลาดไปแล้วเป็นบวก
ส่วนแนวโน้มตลาดหุ้นไทยพรุ่งนี้คาดว่าทิศทางการแกว่งตัวของดัชนียังคงเป็นแบบไซด์เวย์ และจะมีความผันผวนอยู่ในช่วงสัปดาห์นี้และสัปดาห์หน้า ซึ่งเป็นช่วงที่นักลงทุนรอความชัดเจนจากปัจจัยภายนอกที่สำคัญต่อการตัดสินใจลงทุน จึงยังต้องติดตามความคืบหน้าต่อไป พร้อมให้แนวต้าน 1,650 จุด แนวรับ 1,630 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
ADVANC  มูลค่าการซื้อขาย 2,345.57 ล้านบาท ปิดที่ 176.50 บาท ลดลง 5.00 บาท
PTT มูลค่าการซื้อขาย 1,567.30 ล้านบาท ปิดที่ 49.25 บาท เพิ่มขึ้น 0.25 บาท
MTC มูลค่าการซื้อขาย 1,313.63 ล้านบาท ปิดที่ 50.00 บาท เพิ่มขึ้น 1.50 บาท
PTTEP มูลค่าการซื้อขาย 1,173.27 ล้านบาท ปิดที่ 129.00 บาท ราคาไม่เปลี่ยนแปลง
SCC มูลค่าการซื้อขาย 1,166.60 ล้านบาท ปิดที่ 442.00 บาท ลดลง 6.00 บาท